Mmilo

Mmilo ke eng? 
Mmilo ke mohuta wa sehlare wa go dira  dienywa tša bogologolo. Mmilo o dira dienywa tša go bitšwa mabilo ge e le a mantši gomme ya ba lebilo ge e le le le tee. Mabilo goba lona lebilo ka sepobego ke la nkgokolo gomme le boreletšana ka ntle ge le sa le le le tala le ge le thoma go butšwa.https://www.randomharvest.co.za/South-African-Indigenous-Plants/Show-Plant/PlantId/202/Plant/Vangueria-infausta?Filter=All Lebilo e thoma e le le tala ka mmala gomme ge le butšwa le thoma go ba le le sotho ge le butšwa. Ge o le tloša matlakala o kgahlanetšwa ke selo sa boletana sa go jewa gomme sona se dutše godimo ga dithapo. Ka ge lebilo e le le le nnyane ka sebopego, se kgona go ba le dithapo tsa go balega ka gare. Mmilo o hwetšagala porofenseng ya Limpopo. Mmilo o hwetšagala kudu kua Moletjie ka ntle nyana ga toropongkgolo ya Polokwane.   

 Mabilo a jewa neng, kae? 
Ka ge mabilo a hwetšagala nageng, badiši le basadi ba goya dikgonyeng ba be ba kga mabilo ge ba le gare ba dira mešongwana yeo ya nageng. Ka dinako tše dingwe ba be ba kga mabilo go išetša bana ba bona kua gae. Mabilo ga a be gona sehla se sengwe le sengwe, a ba gona magareng ga Pherekgong le Dibokwane ge selemo se eya go felelela gomme ge re ya go tsena go lehlabula. 

 Tatso ya lebilo. 
Ge o le iša ganong, o tla kwa gore ka tatso le a baba ebile le bose.https://www.dalrrd.gov.za/phocadownloadpap/Brochures_and_Production_Guidelines/Brochure%20Wild%20Medlar.pdf Mabilo a ka jewa a le boreletšana le ge a omile. Ba bangwe batho ba rata go a bea matšatšinyana gore a ome gomme ba kgona e le gona ba a ja a omile.

 Methopo 

Setensele:Setšo
Setensele:Dienywa